CELEX: 62018CA0360
Language: et
Date: 2019-12-19 00:00:00
Title: kohtuasi C-360/18: Euroopa Kohtu (kolmas koda) 19. detsembri 2019. aasta otsus (Finanzgericht Düsseldorfi eelotsusetaotlus - Saksamaa) – Cargill Deutschland GmbH versus Hauptzollamt Krefeld (Eelotsusetaotlus – Määrus (EL) nr 1360/2013 – Põllumajandus – Ühine turukorraldus – Suhkrusektor – Toodangumaks – Soovitav toime – Õigus alusetult makstud summade hüvitamisele – Aegumistähtaegu puudutavate liikmesriigi eeskirjade kohaldatavus – Tõhususe põhimõte)

24.2.2020   
            
            
               ET
            
            
               Euroopa Liidu Teataja
            
            
               C 61/5
            
         
      Euroopa Kohtu (kolmas koda) 19. detsembri 2019. aasta otsus (Finanzgericht Düsseldorfi eelotsusetaotlus - Saksamaa) – Cargill Deutschland GmbH versus Hauptzollamt Krefeld
      (kohtuasi C-360/18) (1)
      
      (Eelotsusetaotlus - Määrus (EL) nr 1360/2013 - Põllumajandus - Ühine turukorraldus - Suhkrusektor - Toodangumaks - Soovitav toime - Õigus alusetult makstud summade hüvitamisele - Aegumistähtaegu puudutavate liikmesriigi eeskirjade kohaldatavus - Tõhususe põhimõte)
      (2020/C 61/06)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Düsseldorf
      
         Põhikohtuasja pooled
      
      
         Hageja: Cargill Deutschland GmbH
      
         Kostja: Hauptzollamt Krefeld
      
         Resolutsioon
      
      Nõukogu 2. detsembri 2013. aasta määrust (EL) nr 1360/2013, millega kehtestatakse suhkrusektori toodangumaksud turustusaastateks 2001/2002, 2002/2003, 2003/2004, 2004/2005, 2005/2006, turustusaastate 2001/2002 ja 2004/2005 suhtes kehtestatava lisamaksu arvutamiseks vajalik koefitsient ning summa, mille suhkrutootjad peavad maksma suhkrupeedimüüjatele maksu maksimumsumma ja tasutava maksusumma vahe tõttu turustusaastate 2002/2003, 2003/2004 ja 2005/2006 eest, tuleb tõlgendada nii, et:
      
                  —
               
               
                  summade hüvitamine, mida ettevõtjad on selliste maksudena alusetult tasunud, peab toimuma võrdväärsuse põhimõtet ja tõhususe põhimõtet arvestades riigisisese õiguse alusel, eelkõige pidades kinni selles sätestatud aegumistähtaegadest;
               
            
                  —
               
               
                  sellega on vastuolus riigisisesed õigusnormid – nagu neid on tõlgendanud ja kohaldanud pädevad liikmesriigi kohtud –, mis näevad ette, et suhkrusektoris alusetult makstud toodangumaksude hüvitamise taotlemisele kohaldatav aegumistähtaeg möödub enne selle määruse jõustumist, mis muudab praktiliselt võimatuks kasutada liidu õiguskorraga neile ettevõtjatele antud õigust nõuda nimetatud määruses käsitletud turustusaastate eest hüvitist.
               
            
         (1)  ELT C 328, 17.9.2018.